**Tukuma novadā tiek īstenots visaptverošs**

**daudzdzīvokļu ēku atjaunošanas projekts**

Tukuma novadā, tāpat kā Latvijā kopumā liela daļa iedzīvotāju dzīvo daudzdzīvokļu dzīvojamos namos, kuru stāvoklis laika gaitā ir būtiski nokalpojis un vēl joprojām tas turpina pasliktināties. Līdz šim Tukuma novada pašvaldība ir aktīvi iesaistījusies pašvaldību ēku energoefektivitātes paaugstināšanā, gan piesaistot Eiropas Savienības struktūrfonda finansējumu, gan ieguldot pašvaldības budžeta līdzekļus. Lai veicinātu daudzdzīvokļu ēku visaptverošu atjaunošanu, pašvaldības ir ņēmusi dalību projektā “Accelerate SUNShINE”, kas veicinās atbalsta saņemšanu ne vien pašvaldības ēku energoefektivitātes paaugstināšanai, bet arī daudzdzīvokļu ēku visaptverošai atjaunošanai. Projekts sniedz iespēju iegūt pilnībā atjaunotu un estētiski pievilcīgu māju, par kuras uzturēšanu rūpēsies publiskā un privātā sektora energoefektivitātes pakalpojuma sniedzējs (ESKO), nodrošinot 20 gadu garantiju veiktajiem ēkas atjaunošanas darbiem.

2015. gadā projektu uzsāka Rīgas Tehniskā universitāte kopā ar nozares un finanšu ekspertiem. Projekta ietvaros ir radīta inovatīva finanšu un zināšanu platforma daudzdzīvokļu ēku atjaunošanai Latvijā, standartizēts Energoefektivitātes pakalpojuma līgums un nodibināts alternatīvs finanšu piesaistes fonds [AS "LATVIAN BALTIC ENERGY EFFICIENCY FACILITY" (LABEEF)](http://sharex.lv/lv/latvian-baltic-energy-efficiency-facility-labeef), kas iedzīvotājiem nodrošinās atjaunotu daudzdzīvokļu ēku ar līgumā noteiktām garantijām (50% enerģijas patēriņa samazinājums, komforts, drošība un veselībai labvēlīgi apstākļi) 15-25 gadu garumā, bet nozarei - nepieciešamo finansējumu plaša mēroga ēku atjaunošanas projektu īstenošanai, ilgtspējību, standartizāciju un nepārtrauktību pat pēc 2020. gada, kad Eiropas Savienības fondu finansējums vairs nebūs pieejams.

Projekta vadošais partneris ir Rīgas Tehniskā universitāte

Plašāka informācija par projektu “Accelerate SUNShINE” pieejama šeit: <http://sharex.lv/lv>